CELEX: C2004/156/17
Language: el
Date: 2004-06-12 00:00:00
Title: Υπόθεση C-192/04: Αίτηση εκδόσεως πρoδικαστικής απoφάσεως πoυ υπέβαλε, με απόφαση της 17ης Φεβρoυαρίoυ 2004, τo Cour de cassation (Γαλλία), πρώτο πολιτικό τμήμα, στo πλαίσιo της διαφoράς μεταξύ Société Lagardère Active Broadcast, διαδεχθείσας την εταιρία Europe 1 communication SA, αφενός, και Société pour la perception de la rémunération équitable (SPRE) και Gesellschaft zur Verwertung von Leisungsschutzrechten MBG, GVL SARL, αφετέρου, παρουσία της Compagnie européenne de radiodiffusion et de télévision (CERT) Europe 1 SA

12.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/8
            
         Αίτηση εκδόσεως πρoδικαστικής απoφάσεως πoυ υπέβαλε, με απόφαση της 17ης Φεβρoυαρίoυ 2004, τo Cour de cassation (Γαλλία), πρώτο πολιτικό τμήμα, στo πλαίσιo της διαφoράς μεταξύ Société Lagardère Active Broadcast, διαδεχθείσας την εταιρία Europe 1 communication SA, αφενός, και Société pour la perception de la rémunération équitable (SPRE) και Gesellschaft zur Verwertung von Leisungsschutzrechten MBG, GVL SARL, αφετέρου, παρουσία της Compagnie européenne de radiodiffusion et de télévision (CERT) Europe 1 SA
   (Υπόθεση C-192/04)
   (2004/C 156/17)
   Με απόφαση της 17ης Φεβρoυαρίoυ 2004, η oπoία περιήλθε στη Γραμματεία τoυ Δικαστηρίoυ τωv Ευρωπαϊκώv Κoιvoτήτωv στις 26 Απριλίου 2004, τo Cour de cassation (Γαλλία), πρώτο πολιτικό τμήμα, στo πλαίσιo της διαφoράς μεταξύ Société Lagardère Active Broadcast, διαδεχθείσας την εταιρία Europe 1 communication SA, αφενός, και Société pour la perception de la rémunération équitable (SPRE) και Gesellschaft zur Verwertung von Leisungsschutzrechten MBG, GVL SARL, αφετέρου, παρουσία της Compagnie européenne de radiodiffusion et de télévision (CERT) Europe 1 SA, ζητεί από τo Δικαστήριo τηv έκδoση πρoδικαστικής απoφάσεως επί τωv ακόλoυθωv ερωτημάτωv:
   
               1.
            
            
               Διέπεται η εύλογη και ενιαία αμοιβή του άρθρου 8, παράγραφος 2, της οδηγίας 92/100/ΕΟΚ της 19ης Νοεμβρίου 1992 (1) και του άρθρου 4 της οδηγίας 93/83/ΕΟΚ της 27ης Σεπτεμβρίου 1993 (2), η οποία οφείλεται για φωνογραφήματα που εκδίδονται για εμπορικούς σκοπούς και παρουσιάζονται σε αναμεταδιδόμενα προγράμματα, από τη νομοθεσία του κράτους μέλους όπου είναι εγκατεστημένος αναμεταδότης τον οποίο εταιρία ραδιοτηλεοπτικών μεταδόσεων που εκπέμπει από γειτονικό κράτος μέλος χρησιμοποιεί, κατόπιν παραχωρήσεώς του από κατά πλειοψηφία θυγατρική της εταιρία, για την επέκταση της μεταδόσεως των προγραμμάτων της σε μερίδα του κοινού του κράτους μέλους από το οποίο εκπέμπει;
            
         
               2.
            
            
               Σε περίπτωση καταφατικής απαντήσεως, μπορεί η εταιρία που εκπέμπει να αφαιρέσει τα καταβληθέντα από τη θυγατρική της ποσά από το ποσό της αμοιβής που της ζητείται για τη συνολική λήψη στην επικράτεια του κράτους μέλους από το οποίο εκπέμπει;
            
         
      (1)  Οδηγία 92/100/ΕΟΚ του Συμβουλίου, της 19ης Νοεμβρίου 1992, σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την πνευματική ιδιοκτησία στον τομέα των προϊόντων της διανοίας (ΕΕ L 346, της 27ης Νοεμβρίου 1992, σ. 61).
   
      (2)  Οδηγία 93/83/ΕΟΚ του Συμβουλίου, της 27ης Σεπτεμβρίου 1993, περί συντονισμού ορισμένων κανόνων όσον αφορά το δικαίωμα του δημιουργού και τα συγγενικά δικαιώματα που εφαρμόζονται στις δορυφορικές ραδιοτηλεοπτικές μεταδόσεις και την καλωδιακή αναμετάδοση (ΕΕ L 248, της 6ης Οκτωβρίου 1993, σ. 15).